Tiltale for bl.a. legemsangreb af særligt rå, brutal eller farlig karakter, samt mishandling og voldtægt. Påstand om konfiskation, erstatning og forvaring
Ret: Retten i Roskilde (1. instans)
Faggruppe: Straffesag — Nævningesag
Sagsemner: Forurettede og vidner;
Liv og legeme;
Personlig frihed, fred og ære;
Seksual forbrydelser;
Strafferetlige sanktioner og andre foranstaltninger;

Dom om forvaring i nævningesag om vold og
voldtægt

Dom afsagt: 21. august 2023

Forvaring for vold af særlig rå, brutal og farlig karakter og voldtægt under særligt skærpende

omstændigheder

Den tiltalte, en 40-årig mand, blev ved rettens dom af 21. august 2023 fundet skyldig i over en periode
på tre dage i august og september 2022 over for den forurettede, som han tidligere havde været
kæreste med, at have begået

gentagen vold i form af bl.a. slag og vold af særlig rå, brutal og farlig karakter i form af skud på

benene med en luftpistol (straffelovens § 244, stk. 1, og § 245, stk. 1, jf. i det hele § 247, stk. 1),
ulovlig tvang ved at have tvunget hende med tilbage til sin lejlighed, da hun forsøgte at flygte
(straffelovens § 260, stk. 1, nr.1), samt
voldtægt under særligt skærpende omstændigheder ved under et senere samleje at have
brændemærket hende 30 gange med cigaretter og en lighter (straffelovens § 216, stk. 3, jf. stk. 1).

Der var dissens for at finde tiltalte skyldig i mindre omfang og i videre omfang efter de samme
bestemmelser og yderligere for bl.a. langvarig frihedsberøvelse (straffelovens § 261, stk. 2, jf. stk. 1),
andet seksuelt forhold end samleje (straffelovens § 225), blufærdighedskrænkelse (straffelovens §
232) og uberettiget optagelse af seksuel aktivitet (straffelovens § 264 a).

Den tiltalte blev dømt til forvaring.

Der var dissens for at idømme tiltalte fængsel i henholdsvis 3 ½ og 4 år.

Den forurettede blev ved dommen tilkendt en tortgodtgørelse på 150.000 kr.

Den tiltalte ankede dommen til landsretten.